stanford-oval/wikipedia huggingface dataset:
หมากฝรั่ง

| --- | --- |
หมากฝรั่งแบบแท่งที่ถูกแกะแล้ว
ประเภท: ขนมหวาน
ส่วนผสมหลัก: กัมเบส,  สารให้ความหวาน, พลาสติไซเซอร์, รสชาติ, สี และโพลีออล
 ตำราอาหาร: หมากฝรั่ง   สื่อ: หมากฝรั่ง
หมากฝรั่ง หมายถึงยางสังเคราะห์ที่ถูกแต่งกลิ่น รส และสีให้เป็นกลิ่นรสต่าง ๆ ตามที่ต้องการ เช่น โคคาโคล่า ส้ม มินต์ เป็นต้น โดยในอดีตมักทำมาจากยางไม้
หมากพระราหู

| หมากพระราหู |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Corypheae
สกุล:: Maxburretia
สปีชีส์:: M.   furtadoana
ชื่อทวินาม
Maxburretia  furtadoana 

หมากพระราหู ชื่อวิทยาศาสตร์:  Maxburretia  furtadoana เป็นปาล์มชนิดหนึ่ง แตกกอ มีหนามแข็งปกคลุมลำต้นหนาแน่น สีดำ ใบรูปพัด ดอกช่อ ออกตามซอกใบ ดอกแยกเพศแยกต้น ผลกลมรี สีเหลืองอมส้ม แก่เป็นสีดำ พบครั้งแรกในประเทศไทยที่เขาพระราหู อุทยานแห่งชาติเขาสก จังหวัดสุราษฎร์ธานี ชื่อสกุลตั้งเป็นเกียรติแก่ Karl Enald Borret ส่วนชื่อสปีชีส์ตั้งเป็นเกียรติแก่ C.X. Fortado
ศูนย์บริการประกันคุณภาพอาหาร มหาวิทยาลัยเกษตรศาสตร์

ศูนย์บริการประกันคุณภาพอาหาร สถาบันค้นคว้าและพัฒนาผลิตภัณฑ์อาหาร เป็นหน่วยงานในสังกัด มหาวิทยาลัยเกษตรศาสตร์
สถานที่ตั้ง

ศูนย์บริการประกันคุณภาพอาหาร สถาบันค้นคว้าและพัฒนาผลิตภัณฑ์อาหาร ตั้งอยู่ ณ อาคารอมรภูมิรัตน ชั้น 8 ภายในมหาวิทยาลัยเกษตรศาสตร์ บางเขน
ประวัติ

ศูนย์บริการประกันคุณภาพอาหาร สถาบันค้นคว้าและพัฒนาผลิตภัณฑ์อาหาร เดิมคือ งานบริการด้านการวิเคราะห์/ทดสอบที่ปฏิบัติอยู่ภายใต้ฝ่ายต่าง ๆ ได้แก่ งานบริการวิเคราะห์/ทดสอบทางด้านเคมีและกายภาพ ทางด้านจุลชีววิทยา สังกัดภายใต้ฝ่ายควบคุมคุณภาพและฝ่ายค้นคว้าและวิจัย งานบริการทดสอบการกระจายความร้อนในหม้อฆ่าเชื้อ และการทดสอบหาค่า Fo ในผลิตภัณฑ์อาหาร ดำเนินการภายใต้ฝ่ายผลิตทดลอง งานบริการทดสอบทางชีวภาพด้ายโภชนาการและพิษวิทยาอาหาร ดำเนินงานภายใต้ฝ่ายค้นคว้าและวิจัย การปฏิบัติงานบริการวิเคราะห์/ทดสอบ ได้ดำเนินการมาตั้งแต่มีการจัดตั้งสถาบันค้นคว้าและพัฒนาผลิตภัณฑ์อาหาร เมื่อวันที่ 28 กุมภาพันธ์ 2511 โดยมีศาสตราจารย์ อมร ภูมิรัตน เป็นผู้อำนวยการคนแรก
สถาบันค้นคว้าและพัฒนาผลิตภัณฑ์อาหาร ได้เสนอขออนุมัติโครงการจัดตั้งศูนย์บริการประกันคุณภาพผลิตภัณฑ์อาหาร เป็นโครงการภายใน ซึ่งได้รับอนุมัติให้บรรจุในแผนกการพัฒนาเสนอต่อ สภามหาวิทยาลัยเกษตรศาสตร์ เมื่อวันจันทร์ที่ 14 กรกฎาคม 2540 ได้พิจารณาแล้วมีมติอนุมัติโครงการจัดตั้งศูนย์บริการประกันคุณภาพผลิตภัณฑ์อาหาร
ในปี 2544 สถาบันค้นคว้าและพัฒนาผลิตภัณฑ์อาหาร ย้ายหน่วยงานมาอยู่ ณ อาคารอมรภูมิรัตน บริเวณใกล้อาคารสารนิเทศ 50 ปี และในเดือนมกราคม 2545 ได้ปรับโครงสร้างองค์กรและแบ่งการบริหารงานออกเป็น 4 กลุ่ม คือ
กลุ่มบริหารและธุรการทั่วไป
กลุ่มวิจัยและพัฒนา
กลุ่มบริการวิชาการ
กลุ่มพัฒนาธุรกิจ
ต่อมาศูนย์บริการประกันคุณภาพผลิตภัณฑ์อาหาร ได้เปลี่ยนชื่อเป็น ศูนย์บริการประกันคุณภาพอาหาร ซึ่งอยู่ภายใต้กลุ่มงานบริการวิชาการ และเมื่อวันที่ 29 เมษายน 2547 ศูนย์บริการประกันคุณภาพอาหาร ได้เปิดดำเนินการให้บริการวิเคราะห์/ทดสอบนับแต่นั้นเป็นต้นมา และเป็นหน่วยงานหลักในการสนับสนุนงานของ KU-First-ศูนย์วิจัยนวัตกรรมอาหารและบริการที่ปรึกษา-มหาวิทยาลัยเกษตรศาสตร์  เก็บถาวร 2006-11-28 ที่ เวย์แบ็กแมชชีน
การได้รับรองมาตรฐานห้องปฏิบัติการ

ศูนย์บริการคุณภาพอาหาร สถาบันค้นคว้าและพัฒนาผลิตภัณฑ์อาหาร เป็นหน่วยงานแรกของมหาวิทยาลัยเกษตรศาตร์ที่ได้รับการรับรองมาตรฐาน เก็บถาวร 2007-10-14 ที่ เวย์แบ็กแมชชีนISO/IEC 17025 หรือ มอก.17025 เก็บถาวร 2006-09-26 ที่ เวย์แบ็กแมชชีน จากสำนักมาตรฐานห้องปฏิบัติการ เก็บถาวร 2006-11-18 ที่ เวย์แบ็กแมชชีน กรมวิทยาศาสตร์การแพทย์ เก็บถาวร 2021-01-22 ที่ เวย์แบ็กแมชชีน
ได้รับการรับรองการสำนักงานมาตรฐานอาหารและยา เก็บถาวร 2006-11-26 ที่ เวย์แบ็กแมชชีนให้เป็นหน่วยงานที่สามารถวิเคราะห์-ทดสอบเพื่อขึ้นทะเบียนอาหารและเครื่องดื่ม ตามประกาศกระทรวงสาธารณสุข เก็บถาวร 2006-10-12 ที่ เวย์แบ็กแมชชีน
ได้รับการรับรองจากกระทรวงสาธารณสุขประเทศญี่ปุ่นให้เป็น ผู้ตรวจสินค้าส่งออกไปประเทศญี่ปุ่น เก็บถาวร 2006-02-16 ที่ เวย์แบ็กแมชชีน
งานวิจัยพัฒนาวิธีวิเคราะห์

กรดอะมิโน (Amino acid) โดยใช้การตรวจวัดด้วย Evaporated Light Scattering Detector
คอลลาเจน (Collagen) โดยใช้การตรวจวัดด้วย Evaporated Light Scattering Detector
โคเอนไซม์คิวเทน (Co-enzyme Q10) โดยใช้การตรวจวัดด้วย High Performance Liquide Chromatography
กรดไขมัน ชนิด ทรานส์ (Trans-Fatty acid) โดยใช้การตรวจวัดด้วย Gas Chromatography
ผู้บริหารงาน

ผู้อำนวยการ ดร.วารุณี วารัญญานนท์
หัวหน้าศูนย์ นางมาลัย บุญรัตนกรกิจ
รองหัวหน้าศูนย์ นางจันทร์สุดา จริยวัฒนวิจิตร
หัวหน้าห้องปฏิบัติการ นายทนิฐ หงษ์ดุสิต
หัวหน้าหน่วยทดสอบทางเคมีและกายภาพ นายชุติพล จงแก้ววัฒนา
หัวหน้าหน่วยทดสอบทางด้านจุลชีววิทยา นางสาวเปรมรัตน์ จิตหาญ
แหล่งข้อมูลอื่น

เว็บไซต์ศูนย์บริการประกันคุณภาพอาหาร เก็บถาวร 2022-05-25 ที่ เวย์แบ็กแมชชีน
ศิริศิลป์ โชติวิจิตร

| ศิริศิลป์ โชติวิจิตร |
| --- | --- |
ชื่อเกิด: ศิริศิลป์ โชติวิจิตร
รู้จักในชื่อ: กวาง AB Normal
เกิด: 14 สิงหาคม พ.ศ. 2525 (42 ปี)
ที่เกิด:  กรุงเทพมหานคร ประเทศไทย
แนวเพลง: โมเดิร์นร็อก ป็อป ร็อก แร็ปเมทัล นูเมทัล
อาชีพ: นักร้อง นักแสดง นักแข่งรถยนต์ ครูสอนดำน้ำ
เครื่องดนตรี: ร้องนำ กีตาร์ เบส กลอง
ช่วงปี: พ.ศ. 2546–ปัจจุบัน
ค่ายเพลง: จีนี่ เรคคอร์ดส
อดีตสมาชิก: เอบีนอร์มัล
คู่สมรส: พิมรา เจริญภักดี (2563–2566)

เว็บไซต์: https://www.facebook.com/kwangabventure
ศิริศิลป์ โชติวิจิตร ชื่อเล่น กวาง (เกิด 14 สิงหาคม พ.ศ. 2525) อดีตเป็นนักร้องนำของวงเอบีนอร์มัล และผ่านการประกวดนักร้องนำยอดเยี่ยมจากการประกวด AC Music Contest มีผลงานเพลงกับเอบีนอร์มัลตั้งแต่ชุดอัลบั้ม ปกติ และร้องเพลงประกอบภาพยนตร์เรื่อง แฟนฉัน ในปีถัดมา ปัจจุบันเป็นศิลปินเดี่ยว อีกทั้งยังเป็นนักแข่งรถยนต์และครูสอนดำน้ำ
กวาง ศิริศิลป์ เคยสมรสกับ พิมรา เจริญภักดี หรือ น้ำหวาน ซาซ่า พิมราและศิริศิลป์ โชติวิจิตร เข้ากราบสักการะและถวายภัตตาหารเพลแด่ สมเด็จพระวันรัต (จุนท์ พรหมคุตโต) เมื่อวันที่ 21 มีนาคม 2563 ณ วัดบวรนิเวศราชวรวิหาร
และได้เลิกรากันไปเมื่อวันที่ 15 ตุลาคม พ.ศ. 2566 
ปัจจุบัน กำลังคบหาดูใจกับ เพลง - กวิตา รอดเกิด อดีตนักแสดงช่อง 7HD และเป็นบุตรสาวของ กาญจนา จินดาวัฒน์ อดีตนักแสดง
ประวัติ

ระดับมัธยมศึกษา โรงเรียนอัสสัมชัญ รุ่น 114
ระดับอุดมศึกษา คณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี
การรวมกลุ่มวงดนตรี

ศิริศิลป์ เริ่มสนใจทางด้านดนตรีตั้งแต่ช่วงมัธยมศึกษาปีที่ 1 ที่โรงเรียนอัสสัมชัญ เริ่มต้นจากการเล่นเป็นมือกีตาร์ ซึ่งในช่วงแรกก็เพียงความต้องการที่อยากจะเท่เท่านั้น แต่เมื่อเล่นไปซักพักก็เริ่มมีการรวมกลุ่มกับเพื่อน และเข้าร่วมประกวดการแข่งขัน Ac Music Contest ซึ่งศิริศิลป์ได้เข้าประกวดแข่งขัน 3 ครั้ง อีกทั้งยังได้รางวัลนักร้องยอดเยี่ยม โดยเมื่อศิริศิลป์เริ่มเข้าศึกษาในชั้นระดับอุดมศึกษาในระดับปี 1 ที่สถาบันเทคโนโลยีพระจอมเกล้าธนบุรียังได้รับการติดต่อให้ไปลองเทสต์เสียงและเป็นจุดเริ่มต้นในการตั้งวง
ผลงาน > อัลบั้มในวงเอบีนอร์มัล

พ.ศ. 2545 อัลบั้ม ปกติ
พ.ศ. 2547 อัลบั้ม Fast Lane
พ.ศ. 2549 อัลบั้ม Most Wanted
พ.ศ. 2550 อัลบั้ม See Through
ผลงาน > เพลงประกอบภาพยนตร์

พ.ศ. 2546  ภาพยนตร์ แฟนฉัน (ขับร้องเพลง แฟนฉัน)
ผลงาน > เพลงประกอบละคร

พ.ศ. 2548 คนไม่ดีก็มีหัวใจ (เพลงประกอบละคร คุณชายจำแลง)
พ.ศ. 2555 จะอยู่ตรงนี้จนวันสุดท้าย (เพลงประกอบละคร หงส์สะบัดลาย)
พ.ศ. 2555 เขาที่เพิ่งเจอกับเธอที่มาก่อน (เพลงประกอบละคร หงส์สะบัดลาย) Feat. เต้น นรารักษ์ ใจบำรุง
พ.ศ. 2556 อยากเป็นคนนั้น (เพลงประกอบละคร แรงปรารถนา) Feat. มาเรียม B5
พ.ศ. 2558 ทั้งที่ผิดก็ยังรัก (เพลงประกอบละคร เงาใจ)
พ.ศ. 2559 ผิดทั้ง 2 ทาง (เพลงประกอบละคร ร่างใหม่..หัวใจเดิม)
พ.ศ. 2562 ใช่เลย (เพลงประกอบละคร แม่มดเจ้าเสน่ห์)
พ.ศ. 2563 ไม่ได้เกิดมาเพื่อยอมแพ้ (เพลงประกอบละคร ล่าท้าชน)
พ.ศ. 2565 หลุมพราง (เพลงประกอบละคร เจ้าสาวจำเลย) Feat. NOINAE
ผลงาน > ผลงานร่วมร้อง

อย่าทำให้ฉันรักเธอ - บัวชมพู ฟอร์ด
มองเห็นแต่ไม่ได้ยิน - อรรคพันธ์ นะมาตร์
ผลงาน > ภาพยนตร์สั้น

พ.ศ. 2557 บันทึกกรรม ตอน นางฟ้าผู้ไม่เคยหลับ (รับบท ชาติ)
ผลงาน > ละคร

ทีมล่าทรชน (2561) (GMM25) รับบท ชนายุส ผิวเกลี้ยง (เต้อร์) (รับเชิญ)
บาปอยุติธรรม​ (2564)​ (3HD33) รับบท บริบูรณ์ ชมชื่น (บูรณ์) (พี่ชายบัวบูชา (บัว) (ชื่อเดิม) / ปลายฝน (ฝน) (ชื่อใหม่)) (สมทบ)
แพศยา (2564) (PPTVHD36) รับบท พล (สมทบ)
ผลงาน > ละครซีรีส์

พ.ศ. 2558 Wifi Society ตอน  In Relationship รัก/หลอน รับบท กริช
พ.ศ. 2559 ซีรีส์ Love Rhythms ตอน อยากจะร้องดังดัง รับบท กวาง
พ.ศ. 2567 ซีรีส์ ชะตา ชาตะ รับบท วิน
ผลงาน > คอนเสิร์ต

คอนเสิร์ต My Name is Num Kala (19 - 20 พฤษภาคม 2561)
คอนเสิร์ต Merit Ride (8 มิถุนายน 2557)
ผลงาน > ซิงเกิล

พ.ศ. 2560 Oxygen เป็นพิษ
พ.ศ. 2561 เหรอ Feat. ไอซ์ ปรีชญา
พ.ศ. 2562 Time Machine (เลือกได้)
พ.ศ. 2563 คืนวันจันทร์
รางวัล

คว้ารางวัลชนะเลิศ จากการประกวด AC Music Contest (รางวัลนักร้องยอดเยี่ยม)
ประกวดร้องเพลง

ในรายการ The Mask Singer หน้ากากนักร้อง ในฉายาหน้ากากดำน้ำ ร้องเพลง My Generation แพ้หน้ากากมังกร
องค์กรปฏิวัติ 17 พฤศจิกายน

องค์กรปฏิวัติ 17 พฤศจิกายน (Revolutionary Organization 17 November) เป็นกลุ่มฝ่ายซ้ายในกรีซที่นิยมความรุนแรง ก่อตั้งเมื่อ พ.ศ. 2518 แต่ตั้งชื่อกลุ่มจากเหตุการณ์การลุกฮือของนักศึกษากรีกเพื่อต่อต้านระบบทหารเมื่อ 17 พฤศจิกายน พ.ศ. 2516 แนวคิดของกลุ่มต่อต้านสหรัฐ นาโต และระบบการปกครองของกรีซ รวมทั้งต้องการให้ตุรกีถอนตัวออกจากไซปรัส
กลุ่มนี้เริ่มออกปฏิบัติการตั้งแต่ พ.ศ. 2523 โดยการวางระเบิดสังหารเจ้าหน้าที่ชาวสหรัฐ และตั้งแต่ พ.ศ. 2533 กลุ่มนี้ได้ขยายเป้าการโจมตีไปยังสหภาพยุโรป และชาวต่างชาติที่เข้ามาลงทุนในกรีซ ไม่ทราบจำนวนสมาชิกที่แน่นอน ฐานที่มั่นอยู่ในกรุงเอเธนส์
ศิลปะโรมาเนสก์

วัดเซ็นต์ออสเตรมอยน์, อิซัว, ฝรั่งเศส
ศิลปะโรมาเนสก์ (Romanesque art) หรือเรียกกันว่า ศิลปะนอร์มัน หมายถึงศิลปะที่เกิดขึ้นในยุโรป ราวคริสต์ศตวรรษที่ 11 ถึงปลายคริสต์ศตวรรษ 12  ศิลปะแบบโรมาเนสก์พื้นฐานของศิลปะกอธิคซึ่งเริ่มมีบทบาทเมื่อประมาณคริสต์ศตวรรษ 13 การศึกษาเรื่องศิลปะยุคกลาง เมื่อต้นคริสต์ศตวรรษ 19 ทำให้มีการจัดแบ่งศิลปะเป็นสมัย ๆ คำว่า โรมาเนสก์ เป็นคำที่ใช้บรรยายศิลปะตะวันตกโดยเฉพาะ สถาปัตยกรรมที่เกิดขึ้นระหว่างคริสต์ศตวรรษ 11 ถึง  12 คำนี้ทั้งมีประโยชน์และทำให้มีความเข้าใจผิด คำนี้มาจากการที่ ช่างปั้นจากประเทศฝรั่งเศสทางใต้ไปจนถึงประเทศสเปนมีความรู้เรื่องอนุสาวรีย์แบบโรมัน แต่ศิลปะแบบโรมาเนสก์ไม่มีอะไรเกี่ยวข้องกับความคิดของศิลปะแบบโรมัน นอกจากเป็นการฟื้นฟูวิธีการก่อสร้างแบบโรมัน เช่นเสาที่ใช้ในอาราม 
Saint-Guilhem-le-Désert หัวเสาที่วัดนี้แกะเป็นรูปใบอาแคนธัส (acanthus) ตกแต่งด้วยรอบปรุซึ่งจะพบตามอนุสาวรีย์แบบโรมัน อีกตัวอย่างหนึ่งคือเพดานวัดที่ Fuentidueña ประเทศสเปนเป็นแบบโค้งเหมือนถังไม้ (barrel vault) ซึ่งใช้กันทั่วไปในสิ่งก่อสร้างของโรมัน แม้จะเน้นความเกี่ยวข้องกับวิธีการก่อสร้างแบบโรมัน นักประวัติศาสตร์ศิลปะมิได้กล่าวถึงอิทธิพลอื่น ๆ ที่มีต่อศิลปะแบบโรมาเนสก์ เช่นศิลปะทางตอนเหนือของทวีปยุโรป และ ศิลปะไบแซนไทน์ หรือการวิวัฒนาการของศิลปะโรมาเนสก์เอง
ระบบอาราม

สมัยนั้นระบบอาราม หรือ สำนักสงฆ์ (monasticism) มีความนิยมกันมาก ปัจจัยนี้ทำให้ศิลปะโรมาเนสก์เผยแพร่อย่างรวดเร็ว  เพราะมีการสร้างอารามใหม่ขึ้นทั่วไปในทวีปยุโรป ระยะนั้นมีการสถาปนานิกายใหม่ ๆ ขึ้นมากรวมทั้ง นิกายซิสเตอร์เชียน (Cistercian), คลูนิค (Cluniac) และ คาร์ธูเชียน (Carthusian) เมือมีนิกายใหม่ก็มีผู้ติดตาม เมื่อมีผู้ติดตามก็ต้องมีการสร้างอารามใหม่ขึ้นทั่วยุโรป
อารามใหม่นี้นอกจากจะเป็นแหล่งการศึกษาทางศาสนาแล้ว ทางวัดก็ยังมีการคัดหนังสือจากภาษาละติน และกรึก รวมทั้งหนังสือที่แปลมาจากภาษาภาษาอาหรับ ทางวิชาคณิตศาสตร์ และแพทยศาสตร์ หนังสือเหล่านี้แต่ละหน้าจะตกแต่งด้วยลวดลายอย่างหยดย้อยสวยงาม ศิลปะการตกแต่งหนังสือเรียกกันว่าหนังสือวิจิตร
อิทธิพลทางคริสต์ศาสนา

โรมาเนสก์เป็นศิลปะที่มีความเกี่ยวข้องโดยตรงกับคริสต์ศาสนา สถาปัตยกรรมโรมาเนสก์สื่อสารให้คริสตชนได้เห็นถึงแก่นของความเชื่อทางศาสนา จากหน้าจั่วที่มักจะเป็นรูปสลักนูนต่ำของการตัดสินครั้งสุดท้าย (Last Judgment) เนื้อหาและความน่าเกรงขามของฉากนี้ทำให้ผู้เห็นมึความรู้สึกว่ากำลังเข้าสู่สถานที่ศักดิ์สิทธิ์ เมื่อเข้าไปภายในก็จะเห็นภาพเขียนฉากต่าง ๆ จากคัมภีร์ไบเบิลทั่วไปทั้งวัด ไม่ว่าจะเป็นที่ประตู บนเสาหรือผนัง ภาพเขียนโรมาเนสก์มีอิทธิพลโดยตรงมาจากศิลปะแบบไบแซนไทน์ แต่งานของศิลปินโรมาเนสก์จะมีความเป็นนาฏกรรมมากขึ้นและมีความอ่อนช้อยกว่าไบแซนไทน์เห็นได้จากความพริ้วของเสื้อผ้า องค์ประกอบนี้ทำให้ผู้ดูเกิดความสะเทือนทางอารมณ์มากกว่าศิลปะยุคก่อนหน้านั้น
ศิลปะโรมาเนสก์ (พ.ศ. 1540 - 1740)

สถาปัตยกรรม เป็นการก่ออิฐฉาบปูน  มีหลังคาทรงโค้งกากบาทและมีลักษณะสำคัญ คือ
มีความหนักแน่น ทึบคล้ายป้อมโบราณ
มีโครงสร้างวงโค้งอย่างโรมัน
มีหอสูง  2 หอ หรือมากกว่านั้น
มีช่องเปิด ตามหน้าต่างหรือประตูทำเป็นโครงสร้างวงโค้งวางชิด ๆ กัน
มีหัวคานยื่นออกนอกผนัง เป็นคิ้วตามนอนนอกอาคาร
มีหน้าต่างแบบวงล้อ เป็นรูปวงกลมที่ถูกแบ่งออกเป็นซี่
สำหรับงานศิลปกรรมอื่น ๆ ส่วนมากมักเป็นงานแกะสลักงาช้างขนาดเล็ก ๆ หรือไม่ก็เป็นงานที่เขียนบนหนังสือแบบวิจิตร เรื่องราวของงานศิลปะจะนำมาจากพระคัมภีร์ฉบับเก่าและใหม่ ตำนานโบราณ ชีวประวัตินักบุญ รูปเปรียบเทียบความดีกับความชั่ว หรือลวดลายต่าง ๆ เป็นรูปดอกไม้ และรูปเรขาคณิต
สมุดภาพ

Basilica Notre Dame
du Port แคลม็องเฟอรอน ฝรั่งเศส
ภายในวัดซานตามารี ประเทศสเปน
ประตูวัดซานตาครูส Castañeda สเปน
การตัดสินครั้งสุดท้ายที่หน้าบัน
มหาวิหารบอร์จ ฝรั่งเศส
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ 
หัวเสาอาดัมกับอีฟ นคริสต์ศตวรรษที่ 12 (พิพิธภัณฑ์เมืองอาเมียน ฝรั่งเศส
พระแม่มารีและพระบุตร (คริสต์ศตวรรษที่ 12) , วัดเซ็นต์โจน เทรโดส์ ประเทศสเปน
สมเด็จพระราชินีนาถรันฟาลูนาที่ 2

| สมเด็จพระราชินีนาถรันฟาลูนาที่ 2 |
| --- | --- |
 ราโมมา สมเด็จพระราชินีนาถรันฟาลูนาที่ 2 แห่งมาดากัสการ์

สมเด็จพระราชินีนาถแห่งมาดากัสการ์
ครองราชย์: 1 เมษายน พ.ศ. 2411 – 13 กรกฎาคม พ.ศ. 2426
รัชสมัย: 15 ปี 103 วัน
รัชกาลก่อนหน้า: สมเด็จพระราชินีนาถราซอเฮอรินาแห่งมาดากัสการ์
รัชกาลถัดไป: สมเด็จพระราชินีนาถรันฟาลูนาที่ 3 แห่งมาดากัสการ์

ประสูติ: พ.ศ. 2372  มาซอมมาฮินิ,ประเทศมาดากัสการ์
สวรรคต: 13 กรกฎาคม พ.ศ. 2426  อันตานานารีโว,ประเทศมาดากัสการ์   (พระชนมพรรษาประมาณ 54 พรรษา)
พระราชสวามี: พระเจ้าราดามาที่ 2 แห่งมาดากัสการ์ ไรนิไลอาริโวนี
สมเด็จพระราชินีนาถรันฟาลูนาที่ 2 แห่งมาดากัสการ์
ราชวงศ์: เมรีนา
พระบรมราชชนก: เจ้าชายราซาการาทริโม
พระบรมราชชนนี: เจ้าหญิงราฟาราซอ รามาซินดราซานา
ลายพระอภิไธย: 
สมเด็จพระราชินีนาถรันฟาลูนาที่ 2 แห่งมาดากัสการ์ (อังกฤษ:Ranavalona II)(พ.ศ. 2372 - 13 กรกฎาคม พ.ศ. 2426) ทรงเป็นสมเด็จพระราชินีนาถแห่งมาดากัสการ์ในระหว่างปีพ.ศ. 2411 ถึงพ.ศ. 2426 ต่อจากสมเด็จพระราชินีนาถราซอเฮอรินาแห่งมาดากัสการ์ และพระนางทรงเป็นหนึ่งในพระมเหสีของพระเจ้าราดามาที่ 2 แห่งมาดากัสการ์
ในวันที่ 21 กุมภาพันธ์ พ.ศ. 2412 ทรงเข้ารับการแบ็ฟติสท์และเปลี่ยนมานับถือศาสนาคริสต์ นิกายเชิร์ชออฟอิงแลนด์และทรงตั้งให้นิกายอังกลิคันเป็นศาสนาประจำชาติในมาดากัสการ์แทนโรมันคาทอลิกในรัชสมัยพระราชินีราซอเฮอรินา พระนางทรงผิดหวังต่อการเผยแพร่ศาสนาในที่สาธารณะ คณะมิชชันนารีคาทอลิกและโปรแตสแตนต์ได้เข้ามาก่อตั้งโรงเรียนสอนศาสนามากมาย ในรัชสมัยของพระนางถือเป็นยุครุ่งเรืองของอิทธิพลชาวอังกฤษต่อมาดากัสการ์ ภาษาอังกฤษได้เข้ามาเป็นภาษาที่ 2 แทนที่ภาษาฝรั่งเศสและบางคำก็เข้าไปประสมกับภาษามาลากาซี พระนางทรงอภิเษกสมรสกับนายกรัฐมนตรีไรนิไลอาริโวนีผู้กุมอำนาจแท้จริงในราชอาณาจักร
หลังจากพระนางเสด็จสวรรคต พระนัดดาของพระนางได้ขึ้นครองราชย์เป็นสมเด็จพระราชินีนาถรันฟาลูนาที่ 3 แห่งมาดากัสการ์ซึ่งทรงเป็นสมเด็จพระราชินีนาถพระองค์สุดท้ายแห่งอาณาจักรเมรีนาหรือมาดากัสการ์
อังก์มาร์

คาร์นดูม เมืองหลวงของอังก์มาร์
อังก์มาร์ (Angmar) คือชื่อดินแดนแห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ ตั้งอยู่ทางตอนเหนือของทวีปในอาณาจักรอาร์นอร์ของชาวมนุษย์ดูเนไดน์ ภายหลังตกไปอยู่ใต้อำนาจของเหล่านาซกูล
อังก์มาร์ตั้งอยู่ในแคว้นรูห์เดาร์ ซึ่งเป็นหนึ่งในสามแคว้นใหญ่ของอาณาจักรอาร์นอร์ ช่วงกลางยุคที่สาม ประมาณปีที่ 1300 อาณาจักรอาร์นอร์อ่อนแอ นาซกูลจึงมาตียึดเอาดินแดนบางส่วนในรูห์เดาร์ไปได้ และก่อตั้งอาณาจักรอังก์มาร์ขึ้น มีเมืองหลวงชื่อ "คาร์นดูม" (Carn Dûm) จากนั้นใช้ที่แห่งนี้เป็นที่มั่นในการบุกโจมตีดินแดนส่วนอื่นๆ ของอาร์นอร์ต่อไปอีกจนกระทั่งอาณาจักรล่มสลายลงในที่สุด
ต่อมาเมื่อเหล่านาซกูลยกลงมาโจมตีอาณาจักรกอนดอร์ และยึดเอามินัสอิธิลไปได้ จึงทิ้งให้อังก์มาร์กลายเป็นเมืองร้าง แล้วย้ายมายังมินัสอิธิลซึ่งเปลี่ยนชื่อเป็น มินัสมอร์กูล แทน
หน่วยความจำ

หน่วยความจำ คือ อุปกรณ์เก็บสถานะข้อมูลและชุดคำสั่ง เพื่อการประมวลผลของคอมพิวเตอร์
หน่วยความจำแบ่งได้เป็นสองประเภทใหญ่ ๆ คือ หน่วยความจำถาวร และ หน่วยความจำชั่วคราว ตัวอย่างของหน่วยความจำถาวรก็เช่น หน่วยความจำแบบแฟลช และหน่วยความจำพวกรอม ตัวอย่างของหน่วยความจำชั่วคราวก็คือพวกหน่วยความจำหลัก เช่น DRAM (แรมชนิดที่นิยมใช้ในปัจจุบัน) และแคชของซีพียูซึ่งทำงานได้รวดเร็วมาก (ปกติเป็นแบบ SRAM ซึ่งเร็วกว่า กินไฟน้อยกว่า แต่มีความจุต่อพื้นที่น้อยกว่า DRAM)
หน่วยความจำภายนอก

หน่วยความจำภายนอก (external memory) หมายถึง สื่อต่าง ๆ ที่ใช้เป็นตัวเก็บข้อมูลเพิ่มจากหน่วยความจำหลัก (main memory) เพราะหน่วยความจำหลักในคอมพิวเตอร์นั้นไม่มีพื้นที่พอจะเก็บข้อมูลจำนวนมากไว้พร้อมกันได้หมด (เนื่องจากราคาต่อพื้นที่สูง) เพื่อช่วยประหยัดเราจึงเก็บข้อมูลไว้ในหน่วยความจำรอง (เช่น จานบันทึกแบบแข็ง) นี้ก่อน เพราะราคาต่อพื้นที่ถูกกว่ามากและสามารถเก็บข้อมูลได้ถาวร แล้วจึงดึงข้อมูลไปไว้ในหน่วยความจำหลักเฉพาะเมื่อเวลาต้องการเรียกใช้เท่านั้น
สมเด็จพระราชินีนาถราซอเฮอรินา

| สมเด็จพระราชินีนาถราซอเฮอรินา |
| --- | --- |
 ราโบโดซานากันเดรียนา สมเด็จพระราชินีนาถราซอเฮอรินาแห่งมาดากัสการ์

สมเด็จพระราชินีนาถแห่งมาดากัสการ์
ครองราชย์: 12 พฤษภาคม พ.ศ. 2406 – 1 เมษายน พ.ศ. 2411
รัชสมัย: 4 ปี 325 วัน
รัชกาลก่อนหน้า: พระเจ้าราดามาที่ 2 แห่งมาดากัสการ์
รัชกาลถัดไป: สมเด็จพระราชินีนาถรานาวาโลนาที่ 2 แห่งมาดากัสการ์

ประสูติ: พ.ศ. 2357  อัมโบฮิเทรียนา,ประเทศมาดากัสการ์
สวรรคต: 1 เมษายน พ.ศ. 2411  อัมโดอิทซิลี,ประเทศมาดากัสการ์   (พระชนมพรรษาประมาณ 54 พรรษา)
พระราชสวามี: ราฮาโรลาฮี พระเจ้าราดามาที่ 2 แห่งมาดากัสการ์ ไรนิโวนินาฮิทรินิโอนี ไรนิไลอาริโวนี
สมเด็จพระราชินีนาถราซอเฮอรินาแห่งมาดากัสการ์
ราชวงศ์: เมรีนา
พระบรมราชชนก: เจ้าชายอันเดรียนท์ซาลามานานเดรียนาแห่งอัมโบฮิเทรียนา
พระบรมราชชนนี: เจ้าหญิงราฟารามันจากา
สมเด็จพระราชินีนาถราซอเฮอรินาแห่งมาดากัสการ์(อังกฤษ:Rasoherina หรือ Rasoaherina) (พ.ศ. 2357 - 1 เมษายน พ.ศ. 2411) ทรงเป็นสมเด็จพระราชินีนาถแห่งมาดากัสการ์ตั้งแต่ปี พ.ศ. 2406 ถึง พ.ศ. 2411 ทรงครองราชสมบัติสืบต่อจากพระเจ้าราดามาที่ 2 แห่งมาดากัสการ์ พระสวามีผู้ถูกลอบปลงพระชนม์
พระนามเดิมของพระนางคือ เจ้าหญิงราโบโดซานากันเดรียนา เสด็จพระราชสมภพในปีพ.ศ. 2357 เป็นพระราชธิดาใน เจ้าชายอันเดรียนท์ซาลามานานเดรียนาแห่งอัมโบฮิเทรียนา กับ เจ้าหญิงราฟารามันจากา และพระนางทรงมีศักดิ์เป็นพระราชนัดดาในสมเด็จพระราชินีนาถรานาวาโลนาที่ 1 แห่งมาดากัสการ์ พระนางทรงอภิเษกสมรสกับพระโอรสของพระราชินีรานาวาโลนาซึ่งก็คือ เจ้าชายราโกโต ซึ่งต่อมาครองราชย์ต่อจากพระมารดาเป็นพระเจ้าราดามาที่ 2 ในปีพ.ศ. 2404 ทำให้ทรงดำรงพระราชอิสริยยศเป็นสมเด็จพระราชินีแห่งมาดากัสการ์ หลังจากพระเจ้าราดามาที่ 2 เสด็จสวรรคตจากการถูกลอบปลงพระชนม์ในปีพ.ศ. 2406 หลังจากพระเจ้าราดามาที่ 2 สวรรคต ประธานเหล่าสภาขุนนางคือ ไรนิไลอาริโวนีได้พยายามตีสนิทกับเจ้าหญิงราโบโด เหล่าขุนนางได้ยื่นข้อเสนอให้พระนางสืบราชสมบัติต่อจากพระสวามี ข้อเสนอนี้รวมไปถึงการปราบปรามการพิจารณาคดีโดยการทรมาน โดยการคุ้มครองจากระบอบกษัตริย์ที่ให้มีเสรีภาพในการนับถือศาสนา
อำนาจที่แท้จริงของราชอาณาจักรที่ในรัชสมัยของพระนางขึ้นอยู่กับ นายกรัฐมนตรี ไรนิโวนินาฮิทรินิโอนี ผู้ซึ่งสมรสกับพระนางเพียงไม่กี่สัปดาห์ หลังจากนี้ไม่กี่ปี สมเด็จพระราชินีนาถราซอเฮอรินาทรงแต่งตั้งไรนิไลอาริโวนีขึ้นเป็นนายกรัฐมนตรี สืบต่อจากพี่ชายต่างมารดาของเขาคือไรนิโวนินาฮิทรินิโอนี และเขาก็เป็นผู้มีอำนาจแท้จริงในราชอาณาจักรและเป็นพระสวามีของพระนางด้วย
ชาวมาลากาซีได้จดจำเกี่ยวกับพระนางได้ดีเมื่อทรงส่งคณะราชทูตไปยังลอนดอนและปารีส และทรงประกาศห้ามมีตลาดวันอาทิตย์ (ตลาดเกษตรกร) วันที่ 30 มิถุนายน พ.ศ. 2408 ทรงลงพระปรมาภิไธยในสนธิสัญญากับสหราชอาณาจักรให้สิทธิสภาพนอกอาณาเขตแก่พลเมืองชาวอังกฤษและมีการตั้งกงสุล สถานทูต พระนางทรงลงพระปรมาภิไธยในสนธิสัญญาการค้ากับสหรัฐอเมริกาและมีการค้าขายอาวุธต่างๆ และสุดท้ายทรงลงนามในสนธิสัญญาความเป็นมิตรกับฝรั่งเศสระหว่างเชื้อสายของพระนางกับเชื้อสายของจักรพรรดินโปเลียนที่ 3 พระนางทรงได้เข้ารีตนับถือศาสนาคริสต์นิกายโรมันคาทอลิกที่แท่นพระบรรทมก่อนเสด็จสวรรคตเพียงไม่นาน
หลังจากพระนางสวรรคต เจ้าหญิงรามาโก ผู้เป็นหนึ่งในพระมเหสีของพระเจ้าราดามาที่ 2 ได้ครองราชสมบัติสืบต่อเป็นสมเด็จพระราชินีนาถรานาวาโลนาที่ 2 แห่งมาดากัสการ์
หมากผู้หมากเมีย

| หมากผู้หมากเมีย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Asparagaceae
วงศ์ย่อย:: Lomandroideae
สกุล:: Cordyline
สปีชีส์:: C.  fruticosa
ชื่อทวินาม
Cordyline fruticosa (L.) A.Chev.

ชื่อพ้อง
 Convallaria fruticosa L.   Asparagus terminalis L.   Cordyline terminalis Kunth   Dracaena terminalis Lam.   Terminalis fruticosa (L.) Kuntze
หมากผู้หมากเมีย (ชื่อวิทยาศาสตร์: Cordyline fruticosa) เป็นพืชในวงศ์หน่อไม้ฝรั่ง (Asparagaceae) กระจายพันธุ์ตั้งแต่เอเชียตะวันออกเฉียงใต้ถึงเกาะนิวกินี เป็นไม้พุ่มขนาดกลาง สูง 3-4 เมตร ลำต้นกลมเป็นลำเดี่ยวหรือเป็นกอ เมื่อโตเต็มที่จะมีเนื้อไม้ ใบเป็นใบเดี่ยวออกเรียงเวียนสลับรอบต้น แผ่นใบมีหลายแบบ ทั้งใบรูปใบหอก รูปหอกกลับ รูปแถบ ปลายใบเรียวแหลมมีสีสันแตกต่างกัน ทั้งสีเขียว เขียวขอบขาว แดงเข้มหรือแดงอมน้ำตาล ดอกออกเป็นช่อแยกแขนงที่ซอกใบใกล้ปลายยอด มีดอกย่อยสีขาวครีมหรือขาวอมแดงเรื่อจำนวนมาก บานตอนกลางคืนและมีกลิ่นหอม กลีบดอกมี 6 กลีบเชื่อมติดกันเป็นหลอดเล็ก ๆ ผลกลมสีแดง เนื้อนุ่ม ภายในมีเมล็ดรูปโค้ง
หมากผู้หมากเมียนิยมปลูกเป็นไม้ประดับ ชาวฮาวายเรียกพืชชนิดนี้ว่า "ติ" (Ti plant) ถือเป็นไม้มงคล มีสรรพคุณลดไข้ คลายกล้ามเนื้อ ลดอาการคัดจมูก รากนำมาทำเป็นขนมหรือหมักเป็นเครื่องดื่มแอลกอฮอล์ได้ ส่วนใบใช้ห่ออาหาร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หมากผู้หมากเมีย
ข้อมูลที่เกี่ยวข้องกับ Cordyline fruticosa ที่วิกิสปีชีส์
หมากผู้หมากเมีย - ฐานข้อมูลพรรณไม้ที่ใช้ในงานภูมิสถาปัตยกรรม เก็บถาวร 2017-05-21 ที่ เวย์แบ็กแมชชีน
Cordyline fruticosa (ti plant) - cabi.org
หมากนางลิง

| หมากนางลิง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Areca
สปีชีส์:: A.  triandra
ชื่อทวินาม
Areca triandra Roxb. ex Buch.-Ham.

หมากนางลิงหรือหมากชะแวก หมากหน่อ ชื่อวิทยาศาสตร์:  Areca triandra เป็นพืชในวงศ์ปาล์ม เป็นปาล์มกอหรือขึ้นเป็นต้นเดียวในบางครั้ง ใบประกอบแบบขนนก ดอกช่อ กลิ่นคล้ายส้ม ดอกแยกเพศไม่แยกต้น ผลสุกสีแดงส้ม มีจะงอย พบในบริเวณตั้งแต่อินเดีย อินโดจีน มาเลเซียไปจนถึงฟิลิปปินส์ เมล็ดใช้รับประทานแทนหมากแต่มีคุณภาพต่ำกว่า ยอดอ่อนรับประทานได้ ในหมู่เกาะอันดามันนำใบมามุงหลังคา ลำต้นทำเสาบ้าน
หมากางลิงที่ Nong Nooch Tropical Garden.
แหล่งข้อมูลอื่น

(โปรตุเกส) Areca triandra photos
วอลเลย์บอลชายในโอลิมปิกฤดูร้อน 2020 รอบคัดเลือก โซนเอเชีย

| 2020 Men's Asian Continental Olympic Qualification Tournament> รายละเอียด |
| --- | --- |
ประเทศเจ้าภาพ:  จีน
วันที่: 7–12 มกราคม 2020
ทีม: 8
สถานที่: 1 (ใน 1 เมืองเจ้าภาพ)
ครั้งแรก
การแข่งขันวอลเลย์บอลชายในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปเอเชียเพื่อคัดเลือกทีมวอลเลย์บอลชายเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลเอเชีย โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่เจียงเหมิน, ประเทศจีน ระหว่างวันที่ 7–12 มกราคม ค.ศ. 2020
การคัดเลือก

แปดทีมสุดท้ายจากการแข่งขันวอลเลย์บอลชายชิงแชมป์เอเชีย 2019 ซึ่งยังไม่ผ่านคัดเลือกเข้าโอลิมปิกฤดูร้อน 2020 จะได้สิทธิ์เข้าร่วมในการแข่งขันรอบคัดเลือกนี้ แต่คาซัคสถานได้เข้าแข่งขันแทนปากีสถาน ซึ่งถอนตัวออกจากการแข่งขัน ตัวเลขในวงเล็บเป็นลำดับจากวอลเลย์บอลชิงแชมป์เอเชีย 2019
การคัดเลือก > ทีมที่มีสิทธิ์คัดเลือก

อิหร่าน (1)
ออสเตรเลีย (2)
เกาหลีใต้ (4)
จีนไทเป (5)
จีน (6)
ปากีสถาน (7)
อินเดีย (8)
กาตาร์ (9)
คาซัคสถาน (10)
การแบ่งกลุ่ม

การแบ่งสายของแต่ละกลุ่มโดยใช้วิธีสลับฟันปลาจากอันดับวอลเลย์บอลชายชิงแชมป์เอเชีย 2019 โดยตัวเลขในวงเล็บเป็นลำดับจากการแข่งขันวอลเลย์บอลชายชิงแชมป์เอเชีย  2019
| กลุ่มเอ | กลุ่มบี |
| --- | --- |
 อิหร่าน:  ออสเตรเลีย
 จีนไทเป:  เกาหลีใต้
 จีน:  อินเดีย
 คาซัคสถาน:  กาตาร์